Laporan Mueller

Laporan Mueller () atau nama rasminya  ("Laporan Penyiasatan Terhadap Campurtanggan Rusia dalam Pilihan Raya Presiden 2016"), merupakan laporan rasmi yang mendokumenkan penemuan penyiasatan Peguam Khas yang diketuai oleh Robert Mueller, ke atas usaha Rusia untuk campur tangan dalam pilihan raya Presiden Amerika Syarikat 2016, tuduhan konspirasi atau koordinasi antara kempen presiden Donald Trump dan Rusia, dan tuduhan menghalang keadilan. Laporan tersebut telah dihantarkan dalam bentuk penuhnya ke Peguam Negara William Barr pada 22 Mac 2019 sebelum disunting - laporan akhir sebanyak 448 muka surat diedarkan kepada umum oleh Jabatan Keadilan Amerika Syarikat pada 18 April 2019.

Kandungan

Jilid I
Jilid I laporan tersebut menyimpulkan bahawa campur tangan Rusia dalam pilihan raya Presiden 2016 telah berlaku "dalam cara menyapu dan sistematik" dan "melanggar undang-undang jenayah A.S". Ia menyenaraikan dua kaedah Rusia mempengaruhi pilihan raya: pertama menerusi kempen media sosial oleh Agensi Penyelidikan Internet (IRA) yang menyokong kempen presiden Trump, menyerang kempen presiden Clinton dan bertujuan untuk "memperkuat perselisihan politik dan sosial". Kaedah kedua pula perisikan Rusia, GRU, menjalankan penggodaman komputer dan melepaskan bahan yang merosakkan dari kempen Clinton dan Parti Demokrat. Laporan tersebut mengenalpasti beberapa hubungan antara kempen rasmi Trump dengan individu yang mempunyai kaitan dengan kerajaan Rusia, yang mana beberapa orang yang berkaitan dengan kempen membuat kenyataan palsu dan siasatan dihalang. Namun begitu, siasatan itu tidak menyatakan bahawa kempen itu "telah diselaraskan atau berkomplot dengan kerajaan Rusia dalam aktiviti campur tangan" dan Ia tidak meneruskan apa-apa tuduhan di bawah undang-undang konspirasi dan ketetapan yang mengawal ejen asing, dengan pengecualian kepada Paul Manafort dan Rick Gates yang didapati bersalah atas kesalahan jenayah yang berpunca daripada kerja melobi mereka sebelum ini untuk Parti Wilayah Ukraine.

Jilid II
Jilid II laporan itu membahas halangan keadilan, menyatakannya "manakala laporan ini tidak menyimpulkan bahawa Presiden melakukan jenayah, [dan] ia juga tidak membersihkan namanya." Siasatan itu sengaja mengambil pendekatan yang tidak boleh menyebabkan suatu penghakiman bahawa Trump melakukan jenayah, dan mengelak dari menuduh beliau kerana para penyiasat mematuhi pendapat Pejabat Penasihat Undang-Undang (OLC) bahawa Presiden tidak boleh dibicarakan, guasar jika tuduhan akan mempengaruhi pentadbiran Trump, bimbang dengan isu keadilan jika mereka menuduh Trump melakukan jenayah tanpa sebarang pertuduhan dan tiada perbicaraan. Peguam Khas tidak juga menyatakan Trump bersalah kerana mereka tidak yakin bahawa beliau tidak bersalah selepas memeriksa niat dan tindakannya. Memandangan peguam khas tidak mencapai kesimpulan mengenainya, "serahkan kepada Peguam Negara untuk menentukan sama ada perlakuan yang diterangkan dalam laporan ini merupakan jenayah," kata Barr dalam suratnya pada 22 Mac. "Timbalan Peguam Negara, Rod Rosenstein dan saya telah menyimpulkan bahawa bukti yang diperoleh semasa penyiasatan Peguam Khas adalah tidak mencukupi untuk menuduh Presiden melakukan kesalahan pelanggaran undang-undang." Laporan itu menerangkan sepuluh episod di mana Trump berpotensi menghalang keadilan semasa menjadi presiden dan satu sebelum beliau dipilih, dan menyatakan dia secara peribadi cuba "mengawal siasatan" dengan pelbagai cara, tetapi kebanyakannya gagal mempengaruhi siasatan kerana pembantunya menolak untuk melaksanakannya arahan. Pejabat Peguam Khas juga menyimpulkan bahawa Kongres boleh memutuskan samaada Trump menghalang keadilan,dan ia mempunyai kuasa untuk mengambil tindakan terhadapnya dengan merujuk kepada prosiding pemecatan yang berpontensi.

Nota

Rujukan

Pautan luar 

 Mueller Report, redacted version publicly released April 18, 2019:
 Non-searchable versions (Justice.gov downloadable PDF); (NBC News downloadable PDF)
 Searchable versions (New York Times online); (Scribd online)
 Letter from Attorney General William Barr to leaders of the House and Senate Judiciary Committees of the principal conclusions of the Mueller investigation (March 24, 2019)
 Official Website of the United States Department of Justice: Office of Special Counsel
 Litigation Documents Related to the Mueller Investigation via Lawfare

Dokumen 2019
Laporan kerajaan Amerika Syarikat
Konspirasi